**Izziņa par atzinumos sniegtajiem iebildumiem**

**Par Ministru kabineta noteikumu projektu Grozījumi Ministru kabineta 2020.gada 26.marta noteikumos Nr.165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem"**

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | (13.05.2020) |
|  |  |
| Saskaņošanas dalībnieki | Finanšu ministrija, Tieslietu ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 12.05.2020 atzinuma, Finanšu ministrijas 12.05.2020 atzinuma iebildumus. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

II Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 |  2 | 3 | 4 | 5 |
| 1. | **Noteikumu projekta 3 un 4.punkts.**3. Aizstāt 12.10. apakšpunktā vārdus “vai kuri vienlaikus veic saimniecisko darbību” ar vārdiem “vai darbiniekiem, kuri veic saimniecisko darbību un ieņēmumi no tās pārsniedz 430 euro mēnesī vai darbiniekiem, kuri vienlaikus ir nodarbināti valsts vai pašvaldības institūcijā vai kapitālsabiedrībā, izņemot pedagoģisko un radošo darbu valsts vai pašvaldību institūcijā, kuru ieņēmumi ir līdz 430 euro mēnesī”.4. Papildināt noteikumus ar 22. punktu šādā redakcijā: “22. Ja dīkstāves pabalsts par laikposmu no 1.aprīļa līdz 30.aprīlim pieprasīts līdz šā punkta spēkā stāšanās dienai, Valsts ieņēmumu dienests lemj par pabalstu atbilstoši noteikumiem, kas stājās spēkā vienlaicīgi ar šo punktu.” | **Finanšu ministrijas 12.05.2020 atzinuma Nr. 12/A-7/2574 iebildums:**Vairākkārtīgi Finanšu ministrija savos atzinumos ir vērsusi uzmanību uz to, ka, veicot grozījumus Ministru kabineta noteikumos, kas saistīti ar Covid-19 izraisītās krīzes pārvarēšanu, ir nepieciešams izvērtēt iespēju noteikt pārejas periodu, ja tiek mīkstināti kritēriji vai nosacījumi dīkstāves pabalsta nepiešķiršanai, kā rezultātā tiek paplašināts to personu loks, kuriem ir tiesības saņemt dīkstāves pabalstu.Saskaņā ar noteikumu projekta 3.punktā ietverto grozījumu darbiniekiem, kuri vienlaikus ir nodarbināti valsts vai pašvaldības institūcijā vai kapitālsabiedrībā vai kuri vienlaikus pedagoģisko un radošo darbu valsts vai pašvaldību institūcijā un ieņēmumi no tās nepārsniedz 430 *euro* mēnesī, būs tiesīgi saņemt dīkstāves pabalstu.Atbilstoši noteikumu 6.punktā ietvertajam dīkstāves iesniegumu iesniegšanas termiņam dīkstāves pabalsta iesniegumu par laikposmu no 2020.gada 14.marta līdz 31.martam iesniedz līdz 2020.gada 30.aprīlim. Ņemot vērā, ka ar noteikumu projektu tiek noteiktas darbinieku (kuri vienlaikus ir nodarbināti valsts vai pašvaldības institūcijā vai kapitālsabiedrībā vai kuri vienlaikus pedagoģisko un radošo darbu valsts vai pašvaldību institūcijā un ieņēmumi no tās nepārsniedz 430 *euro* mēnesī) tiesības saņemt dīkstāves pabalstu, tad, ievērojot to, ka šobrīd noteikumu 6.punktā noteiktais iesniegumu iesniegšanas termiņš ir nokavēts, secināms, ka par laikposmu no 2020.gada 14.marta līdz 31.martam minētajiem darbiniekiem tiks liegtas tiesības saņemt dīkstāves pabalstu.Attiecīgi ierosinām izvērtēt iespēju noteikumu projektu papildināt ar regulējumu, kas noteiktu, ka divu nedēļu laikā no grozījumu spēkā stāšanās minētie darbinieki var iesniegt iesniegumu dīkstāves pabalsta saņemšanai arī par laikposmu no 2020.gada 14.marta līdz 31.martam (līdzīgi kā šobrīd ir noteikts noteikumu 21.punktā attiecībā uz darbiniekiem, kuri vienlaikus veic saimniecisko darbību un ieņēmumi no tās nepārsniedz 430 *euro* mēnesī). | **Ņemts vērā** | **Precizēta anotācija un Noteikumu projekts.**6. Papildināt noteikumus ar 22. punktu šādā redakcijā: “22. Lai dīkstāves pabalstu par laikposmu no 2020. gada 14. marta līdz 31. martam saņemtu darbinieki, kuri vienlaikus veic pedagoģisko vai radošo darbu valsts vai pašvaldību institūcijā vai kapitālsabiedrībā un ieņēmumi no tā nepārsniedz 430 euro mēnesī, darba devējs ir tiesīgs iesniegt Valsts ieņēmumu dienestā iesniegumu divu nedēļu laikā no šā punkta spēkā stāšanās dienas.” |
| 2. | **Noteikumu projekta 2.punkts**2. Aizstāt 6.punktā vārdus un skaitli “un turpmāk līdz nākamā mēneša 30.datumam par kārtējo kalendāra mēnesi” ar vārdiem un skaitļiem “"līdz 2020.gada 20.maijam par laika posmu no 2020.gada 1.aprīļa līdz 30.aprīlim, līdz 2020. gada 31. maijam par laika posmu no 1.maija līdz 31.maijam un līdz 2020. gada 30. jūnijam par laika posmu no 1.jūnija līdz 30.jūnijam”. | **Tieslietu ministrijas 12.05.2020 atzinuma Nr. 1-9.1/483 1. iebildums:**1. Ministru kabineta 2020. gada 26. marta noteikumu Nr. 165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem" (turpmāk – noteikumi) 6. punkts noteic, ka, lai pieteiktos dīkstāves pabalstam, krīzes skartais darba devējs iesniedz Valsts ieņēmumu dienestā līdz 2020. gada 30. aprīlim dīkstāves pabalsta iesniegumu par laikposmu no 2020. gada 14. marta līdz 31. martam un turpmāk līdz nākamā mēneša 30. datumam par kārtējo kalendāra mēnesi. Projektā paredzēts, ka iesniegumu iesniedz līdz 2020. gada 20. maijam par laika posmu no 2020. gada 1. aprīļa līdz 30. aprīlim, līdz 2020. gada 31. maijam par laika posmu no 1. maija līdz 31. maijam un līdz 2020. gada 30. jūnijam par laika posmu no 1. jūnija līdz 30. jūnijam. Projekta sākotnējās ietekmes novērtējuma ziņojumā (anotācija) nav sniegts pamatojums iesnieguma iesniegšanas termiņu maiņai. Tādējādi, lai nodrošinātu privātpersonu paļāvību tiesību normām, kas ārkārtējās situācijas laikā jau tā ir ļoti mainīgas, aicinām bez pamatojuma nemainīt iesniegumu iesniegšanas termiņus. | **Ņemts vērā** | **Papildināta anotācija** |
| 1. 3.

3. | **Noteikumu projekta 4.punkts**4. Papildināt noteikumus ar 22. punktu šādā redakcijā: “22. Ja dīkstāves pabalsts par laikposmu no 1.aprīļa līdz 30.aprīlim pieprasīts līdz šā punkta spēkā stāšanās dienai, Valsts ieņēmumu dienests lemj par pabalstu atbilstoši noteikumiem, kas stājās spēkā vienlaicīgi ar šo punktu.” | **Tieslietu ministrijas 12.05.2020 atzinuma Nr. 1-9.1/483 2. iebildums:**2. Projekta 4. punkts paredz papildināt noteikumus ar 22. punktu, kurā noteikts, ka gadījumā, ja dīkstāves pabalsts par laikposmu no 1. aprīļa līdz 30. aprīlim pieprasīts līdz šā punkta spēkā stāšanās dienai, Valsts ieņēmumu dienests lemj par pabalstu atbilstoši noteikumiem, kas stājās spēkā vienlaicīgi ar šo punktu. Tieslietu ministrija vērš uzmanību – kaut arī lemjot par labvēlīga administratīvā akta izdošanu, iestādei un tiesai parasti jāvērtē spēkā esošā tiesību norma, šim principam ir izņēmumi. Viens no šādiem izņēmumiem attiecas uz sociālajās tiesībās noteikto labumu gūšanu (tostarp pabalstiem). Sociālo tiesību jomā tiesiskās situācijas maiņa (tiesību normas grozīšana vai izslēgšana) neietekmē tiesības, kuras personai bija brīdī, kad viņa ar iesniegumu par šā labuma saņemšanu vērsās iestādē (Augstākās tiesas Senāta Administratīvo lietu departamenta 2007. gada 8. novembra sprieduma lietā Nr. SKA-431/2007 14. punkts, www.at.gov.lv). Ievērojot minēto, nepieciešams svītrot projekta 4. punktu vai precizēt tajā ietverto noteikumu 22. punktu. | **Ņemts vērā.** | Precizēts Noteikumu projekts, izslēdzot tiesības Valsts ieņēmumu dienestam lemt par pabalsta piešķiršanu pēc jaunajiem noteikumiem, ja iesniegums iesniegts pirms jauno noteikumu spēkā stāšanās. |
| 1. 4

4. | **Noteikumu projekta 3.punkts**Izteikt 12.10. apakšpunktu šādā redakcijā:"12.10. darbiniekiem, kuri vienlaikus ir nodarbināti valsts vai pašvaldības institūcijā vai kapitālsabiedrībā, izņemot pedagoģisko vai radošo darbu valsts vai pašvaldību institūcijā un kuru ieņēmumi no tā nepārsniedz 430 *euro* mēnesī, vai darbiniekiem, kuri vienlaikus veic saimniecisko darbību un kuru ieņēmumi no tās pārsniedz 430 *euro* mēnesī;". |  **Finanšu ministrijas 13.05.2020 atzinuma Nr. 10.1-6/7-1/442 1.priekšlikums**1. Attiecībā uz noteikumu projekta 3.punktā ietverto grozījumu, kas paredz izteikt noteikumu 12.10.apakšpunktu jaunā redakcijā, ierosinām izvērtēt, vai normā paredzētais izņēmuma nosacījums nebūtu attiecināms arī uz darbiniekiem, kas vienlaikus veic pedagoģisko vai radošo darbu valsts vai pašvaldību kapitālsabiedrībās. Vēršam uzmanību, ka Ministru kabineta 2020.gada 31.marta noteikumu Nr.179 “Noteikumi par dīkstāves pabalstu pašnodarbinātām personām, kuras skārusi Covid-19 izplatība” 10.9.apakšpunktā ir noteikts, ka dīkstāves pabalstu nepiešķir pašnodarbinātām personām, kuras vienlaikus ir nodarbinātas valsts un pašvaldību budžeta iestādēs, kā arī valsts un pašvaldību kontrolētos komersantos, izņemot pašnodarbinātās personas, kuras veic pedagoģisko vai radošo darbu un kuru ienākumi no pedagoģiskā vai radošā darba vidēji mēnesī nepārsniedz 2020. gadā valstī noteikto minimālo mēneša darba algu.Papildinot minēto nosacījumu ar izņēmumu, pamatojumā tika norādīts (skatīt: http://tap.mk.gov.lv/doc/2020\_04/KMAnot\_220420\_groz\_dikstave\_p.716.docx), ka ierobežojums neattiecas uz tām pašnodarbinātajām personām, kuras veic pedagoģisko vai radošo darbu valsts un pašvaldību budžeta iestādēs, kā arī valsts un pašvaldību kontrolētos komersantos, un kuru ienākumi no pedagoģiskā vai radošā darba nepārsniedz 2020.gadā valstī noteikto minimālo mēneša darba algu.Attiecīgi piedāvājam izteikt noteikumu projekta 3.punktā ietverto noteikumu 12.10.apakšpunktu šādā redakcijā:"12.10. darbiniekiem, kuri vienlaikus ir nodarbināti valsts vai pašvaldības institūcijā vai kapitālsabiedrībā, izņemot pedagoģisko vai radošo darbu valsts vai pašvaldību institūcijā vai kapitālsabiedrībā, un kuru ieņēmumi nepārsniedz 430 euro mēnesī, vai darbiniekiem, kuri vienlaikus veic saimniecisko darbību un kuru ieņēmumi no tās pārsniedz 430 euro mēnesī;". | **Ņemts vērā** | **Precizēts Noteikumu projekts.**4. Izteikt 12.10. apakšpunktu šādā redakcijā:“12.10. darbiniekiem, kuri vienlaikus ir nodarbināti valsts vai pašvaldības institūcijā vai kapitālsabiedrībā, izņemot pedagoģisko vai radošo darbu valsts vai pašvaldību institūcijā vai kapitālsabiedrībā, un kuru ieņēmumi no tā nepārsniedz 430 euro mēnesī, vai darbiniekiem, kuri vienlaikus veic saimniecisko darbību un kuru ieņēmumi no tās pārsniedz 430 euro mēnesī;”. |
|  |  | **Finanšu ministrijas 13.05.2020 atzinuma Nr. 10.1-6/7-1/442 2.priekšlikums**2. Š.g. 13.maija finanšu ministra vadītajā darba grupas sēdē tika diskutēts par jautājumu, ka daudzi darba devēji, apzinoties, ka uz tiem izpildās kāds no noteikumu 12.punktā minētajiem nosacījumiem dīkstāves pabalsta nepiešķiršanai, neiesniedz dīkstāves pabalsta iesniegumu, kā rezultātā tā dīkstāvē esošie darbinieki nesaņem valsts paredzēto pabalstu Covid-19 izraisītās krīzes pārvarēšanai, kā arī attiecīgi tiem nav tiesību pieteikties arī dīkstāves palīdzības pabalsta saņemšanai. Lai minēto problēmsituāciju risinātu, tika lemts, ka noteikumus ir nepieciešams papildināt ar jaunu regulējumu, kas noteiktu, ka Covid-19 izraisītās krīzes skartais darba devējs iesniedz iesniegumu dīkstāves pabalsta saņemšanai Valsts ieņēmumu dienestam arī gadījumos, kad uz to ir attiecināms kāds no noteikumu 12.punktā minētajiem nosacījumiem dīkstāves pabalsta nepiešķiršanai, lai tādējādi tā darbinieks varētu kvalificēties dīkstāves palīdzības pabalsta saņemšanai. Valsts ieņēmumu dienests informāciju par darbinieku, kuram atteikta dīkstāves pabalsta piešķiršana, nosūtīs Valsts sociālās apdrošināšanas aģentūrai, kura, pamatojoties uz saņemto informāciju, izmaksās Covid-19 izraisītās krīzes skartajam darba devēja darbiniekam dīkstāves palīdzības pabalstu saskaņā ar Ministru kabineta 2020.gada 23.aprīļa noteikumiem Nr.236 “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība”. Vienlaikus, lai darba devēji būtu informēti par iespēju iesniegt iesniegumu dīkstāves pabalsta saņemšanai arī gadījumos, kad uz to ir attiecināms kāds no noteikumu 12.punktā minētajiem nosacījumiem dīkstāves pabalsta nepiešķiršanai, lai tādējādi to darbinieki varētu saņemt tik ļoti nepieciešamo finansiālo palīdzību ārkārtas situācijas laikā, ierosinām ar Ministru prezidenta rīkojumu uzdot Valsts ieņēmumu dienestam sadarbībā ar Valsts sociālās apdrošināšanas aģentūru informēt darba devējus, piemēram, ar Valsts ieņēmumu dienesta elektroniskās deklarēšanas sistēmas starpniecību, par minēto risinājumu. Ievērojot minēto, lūdzam papildināt noteikumu projektu ar jauniem grozījumiem šādā redakcijā: Krīzes skartais darba devējs, uz kuru attiecas kāds no kritērijiem, kas noteikts darba devējam šo noteikumu 12. punktā, ir tiesīgs iesniegt šo noteikumu 6.punktā minēto iesniegumu, lai nodrošinātu, ka tā darba ņēmējs saņem dīkstāves palīdzības pabalstu. Valsts ieņēmumu dienests informē Valsts sociālās apdrošināšanas aģentūru par darba ņēmējiem, kuriem Valsts ieņēmumu dienests ir atteicis dīkstāves pabalstu, jo izpildās kāds no kritērijiem, kas noteikts darba devējam šo noteikumu 12. punktā. | **Ņemts vērā**  | **Noteikumu projekts papildināts ar grozījumu noteikumos, papildinot tos ar 12.1 un 12.2 punktu šādā redakcijā:**“12.1 Krīzes skartais darba devējs, uz kuru attiecas kāds no kritērijiem, kas noteikts darba devējam šo noteikumu 12. punktā, ir tiesīgs iesniegt šo noteikumu 6.punktā minēto iesniegumu, lai nodrošinātu, ka tā darba ņēmējs saņem dīkstāves palīdzības pabalstu.12.2 Valsts ieņēmumu dienests informē Valsts sociālās apdrošināšanas aģentūru par darba ņēmējiem, kuriem Valsts ieņēmumu dienests ir atteicis dīkstāves pabalstu, jo izpildās kāds no kritērijiem, kas noteikts darba devējam šo noteikumu 12. punktā.” |
| Atbildīgā amatpersona |  |

 Kristaps Soms

|  |
| --- |
| Ekonomikas ministrijas Uzņēmējdarbības konkurētspējas departamenta direktors |
| tālr. 67013299Kristaps.Soms@em.gov.lv |